खटीमा। भारत सरकार की खाद्य योजना का भरपूर लाभ विकास खंड के लगभग पचास हजार कार्डधारकों को नहीं मिल रहा है। विकासखंड के कार्डधारक माह अप्रैल की 1133 कुंतल चीनी एवं 160 केएल मिट्टी तेल की आपूर्ति न मिलने पर जहां प्रकाश व्यवस्था के लिए डीजल का इस्तेमाल कर रहे हैं वहीं महंगे दाम पर चीनी लेने को मजबूर हैं। पूर्ति निरीक्षक केएस देव ने अप्रैल का कोटा अभी तक न मिलने और नई व्यवस्था के तहत कुकिंग गैस विहीन राशन कार्ड पर दो लीटर मिट्टी तेल मिलने की जानकारी दी।